Esgobaeth y Pab

Esgobaeth yr Eglwys Gatholig yn ninas Rhufain sydd dan awdurdod y Pab ei hun yw Esgobaeth y Pab, yr Esgobaeth Sanctaidd, neu'r Babaeth (; ) sy'n meddu sofraniaeth annibynnol. Hon yw pencadlys yr Eglwys Babyddol a chanolbwynt y cymundeb Catholig drwy oruchafiaeth y Pab ac felly ei esgobaeth.
bawd|Arfbais Esgobaeth y Pab, sy'n dangos allweddi San Pedr.

Defnyddir enw'r "Fatican" yn gyfystyr ag Esgobaeth y Pab yn aml, ond nid yr un endid ydynt: crëwyd Dinas y Fatican, tiriogaeth sy'n glofan yn Rhufain, yn wladwriaeth gan Gytundeb y Lateran ym 1929. Mae Esgobaeth y Pab yn dyddio'n ôl i gychwyn y Babaeth yn yr oes Gristnogol gynnar a chenhadaeth San Pedr yn Rhufain. Gan ei bod yn meddu sofraniaeth, gellir ystyried yr Esgobaeth yn llywodraeth ar Ddinas y Fatican, sy'n cynnal cysylltiadau diplomyddol gyda gwledydd eraill ac yn gweinyddu'r Fatican drwy Lys y Pab. Mae ganddi statws sylwedydd yn y Cenhedloedd Unedig.

Categori:Yr Eglwys Gatholig Rufeinig
Pab
Categori:Y Fatican